**CSATORNAHASZNÁLATI KISOKOS**

***Az ÉRV. Zrt. a minél magasabb színvonalú szolgáltatás elérése érdekében az alábbi tájékoztatást nyújtja a közműves szennyvízelvezető rendszer rendeltetésszerű használatának szabályairól, annak érdekében, hogy a szolgáltatást Ön is mindenkor problémamentesen vehesse igénybe.***

**A HÁZI SZENNYVÍZBEEMELŐ ÉS SZENNYVÍZELVEZETŐ-HÁLÓZAT SÉRÜLÉKENYSÉGE MIATT KÉRJÜK AZ ALÁBBIAK BETARTÁSÁT:**

**1. A szennyvízelvezető-hálózat nem alkalmas szilárd hulladék „eltüntetésére”.**

Ezek az anyagok elzárják a víz áramlását, tönkreteszik az átemelőben lévő szivattyúkat. Kérjük, ezeket ne helyezzék a szennyvízgyűjtő hálózatba!

*Ilyen anyagok többek között:*

- bármilyen eredetű fa, kő, csont, műanyag háztartási eszköz, fémkupak, műanyag palack,

- macskaalom, építési törmelék, homok, kavics,

- vízben nem oldható egészségügyi anyagok (vatta, tampon, nedves popsitörlő, pelenka, stb.),

- egyéb háztartási hulladék, textil, fültisztító, gyufaszál, növény, gyümölcsmag, szárnyasok tollazata.

**A jelenlegi időszakban megváltozott lakossági szokások, a higiénés célú törlőkendők fokozott használata kiemelt körültekintést igényel, és semmiképp ne dobják a közműhálózatba!**

**2. A csatornahálózat nem alkalmas olaj és olajszármazékok „eltüntetésére”.**

A zsírok, olajok az aknában kihűlnek, kemény szappanszerű lerakódást képeznek, amely üzemeltetési zavart okoz a szivattyúk úszókapcsolóinál, és a gravitációs csatornahálózat elzsírosodásához vezet. Kérjük, ezeket ne öntsék az elvezető rendszerbe!

*Ilyen anyagok többek között:*

- sütésnél használt növényi olaj, vagy állati eredetű zsír,

- hígító, benzin, festék,

- fáradt gépolaj.

**3. A csatornahálózat nem alkalmas a talajvíz, illetve csapadékvíz „elvezetésére”.**

Az átemelők - így a háztartási szennyvízbeemelő is - egy meghatározott szennyvízmennyiség szállítására kerültek kialakításra. Amennyiben hirtelen, nagy mennyiségű csapadékvíz kerül a rendszerbe, az túlterhelődik és előre nem meghatározható helyen kilép a szennyvízelvezető rendszerből (kiönt). Ez nem csak bűzhatással, hanem szennyezéssel, fertőzésveszéllyel is jár.

Kérjük, hogy a talajvizet és a csapadékvizet ne vezessék a szennyvízelvezető hálózatba!

**4. A szennyvízcsatorna hálózatába juttatni szigorúan tilos az alábbiakat:**

- mérgek, mérgező anyagok;

- tűzveszélyes anyagok;

- gyógyszerek, növényvédő szerek;

- nehézfém tartalmú folyadékok.

**Kérjük, amikor igénybe veszi a közműves szennyvízelvezetésre irányuló szolgáltatásunkat, és ezzel együtt a szennyvíz tisztítását, gondoljon arra, hogy a fentiek betartásával a közös jövőnket is óvja!**

**TOVÁBBI INFORMÁCIÓ: www.ervzrt.hu**

**KÖSZÖNJÜK FELHASZNÁLÓINK EGYÜTTMŰKÖDÉSÉT! ÉRV. ZRT.**